CELEX: 32015D1159
Language: mt
Date: 2015-07-13 00:00:00
Title: Deċiżjoni ta' Implimentazzjoni tal-Kummissjoni (UE) 2015/1159 tat-13 ta' Lulju 2015 dwar miżura meħuda minn Spanja f'konformità mad-Direttiva 2006/42/KE tal-Parlament Ewropew u tal-Kunsill li tipprojbixxi t-tqegħid fis-suq ta' mola angolari mmanifatturata minn Varo Belgium (notifikata bid-dokument C(2015) 4664) (Test b'rilevanza għaż-ŻEE)

15.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 187/86
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/1159
   tat-13 ta' Lulju 2015
   dwar miżura meħuda minn Spanja f'konformità mad-Direttiva 2006/42/KE tal-Parlament Ewropew u tal-Kunsill li tipprojbixxi t-tqegħid fis-suq ta' mola angolari mmanifatturata minn Varo Belgium
   
      
         (notifikata bid-dokument C(2015) 4664)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE (1), u b'mod partikolari l-Artikolu 11(3) tagħha,
   Billi:
   
               (1)
            
            
               Spanja għarrfet lill-Kummissjoni dwar miżura li tipprojbixxi t-tqegħid fis-suq ta' mola angolari, tal-mudell Powerplus POWX060 immanifatturata minn Varo Belgium.
            
         
               (2)
            
            
               Il-mola angolari kellha l-marka CE, skont id-Direttiva 2006/42/KE.
            
         
               (3)
            
            
               Ir-raġuni għalfejn ittieħdet din il-miżura kienet li l-mola angolari ma tikkonformax mar-rekwiżiti essenzjali tas-saħħa u tas-sikurezza stipulati fl-Anness I tad-Direttiva 2006/42/KE, fil-punt 1.3.2 — Ir-riskju ta' ksur waqt it-tħaddim, fil-punt 1.7.3 — L-immarkar tal-makkinarju u fil-punt 1.7.4.2 — Il-kontenut tal-istruzzjonijiet, peress li l-makkinarju ma jgħaddix mit-test tar-reżistenza u jkisser il-protezzjoni tal-mola, u b'hekk hemm ir-riskju li tispiċċa b'veloċità għolja fuq il-ħaddiem.
            
         
               (4)
            
            
               Flimkien man-notifika tressaq rapport ta' spezzjoni mfassal mil-Laboratorio de Maquinas y Mecanismos, f'Madrid.
            
         
               (5)
            
            
               Il-Kummissjoni kitbet lill-manifattur u lid-distributur sabiex tistedinhom jikkummentaw dwar il-miżura meħuda minn Spanja. Bħala tweġiba, il-manifattur stqarr li l-prodott ġie rtirat volontarjament mis-suq u li ttieħdu miżuri korrettivi għall-prodotti suċċessivi.
            
         
               (6)
            
            
               Id-dokumentazzjoni disponibbli, il-kummenti espressi u l-azzjoni meħuda mill-partijiet ikkonċernati juru li l-mola angolari, tal-mudell Powerplus POWX060, ma tissodisfax ir-rekwiżiti essenzjali tas-saħħa u tas-sikurezza stipulati fid-Direttiva 2006/42/KE. Għalhekk jixraq li l-miżura li ħadet Spanja titqies li hija ġustifikata
            
         ADOTTAT DIN ID-DEĊIŻJONI:
   Artikolu 1
   Il-miżura meħuda minn Spanja sabiex tipprojbixxi t-tqegħid fis-suq ta' mola angolari, tal-mudell Powerplus POWX060, immanifatturata minn Varo Belgium, hija ġustifikata.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-13 ta' Lulju 2015.
      
         
            Għall-Kummissjoni
         
         Elżbieta BIEŃKOWSKA
         
            Membru tal-Kummissjoni
         
      
   
   
      (1)  ĠU L 157, 9.6.2006, p. 24.